3. pielikums 
Atklāta konkursa “Darbinieku veselības apdrošināšana”,
ID Nr. SIAON 2024/22-AK, Nolikumam

Tehniskā piedāvājuma forma


TEHNISKĀ SPECIFIKĀCIJA UN TEHNISKAIS PIEDĀVĀJUMS
(Tehniskās specifikācijas sagatavošanas datums: 13.11.2024.)

Minimālās veselības apdrošināšanas pakalpojuma prasības, kas Pretendentam ir jānodrošina katrai apdrošinātajai personai visā apdrošināšanas periodā.
I Vispārīgās veselības apdrošināšanas pakalpojuma prasības:
	TEHNISKĀ SPECIFIKĀCIJA
	TEHNISKAIS PIEDĀVĀJUMS

Pretendents aizpilda kolonnu “Tehniskais piedāvājums”

	N.p.k.
	Minimālās prasības
	

	1. 
	Veselības apdrošināšanas pakalpojuma sniegšanas (apdrošināšanas līguma periods) un veselības apdrošināšanas polises termiņš (turpmāk – Polise) ir 1 (viens) gads no līguma noslēgšanas dienas. Veselības apdrošināšanas pakalpojuma sniegšanas un veselības apdrošināšanas polises termiņš: 12 (divpadsmit) mēneši no Pasūtītāja norādītā datuma (no 01.01.2025.)
	

	2. 
	Pilna apdrošināšanas perioda prēmija vienam apdrošināmajam darbiniekam nedrīkst pārsniegt 550.00 (pieci simti piecdesmit) EUR.
	

	3. 
	Pretendentam jānodrošina katrs apdrošinātais darbinieks (turpmāk – Apdrošinātais / Apdrošinātie) ar individuālo veselības apdrošināšanas plastikāta karti (turpmāk – Karte) un detalizētu veselības apdrošināšanas programmas aprakstu, tajā skaitā arī iekļaujot informāciju par apdrošināšanas atlīdzību saņemšanas kārtību un termiņiem. Papildus Pretendentam ir jānodrošina informācijas pieejamība Apdrošinātajiem ar Pretendenta aktuālo līguma iestāžu sarakstu.
	

	4. 
	Kartēm ir jābūt izmantojamām visā Latvijas Republikas teritorijā, nodrošinot tās darbību 24 (divdesmit četras) stundas diennaktī, 7 dienas nedēļā.
	

	5. 
	Pretendentam ir jānodrošina plašas ambulatoro un stacionāro līguma iestāžu, tajā skaitā arī plaša profila pakalpojumu sniedzēju līguma iestāžu, zobārstniecības līguma iestāžu un līguma aptieku izvēles iespējas,  tajā skaitā arī nodrošinot līguma iestāžu esību Ogrē un Ogres novadā, kurās ar Pretendenta piedāvāto apdrošināšanas programmu un tās seguma apmēru un apjomu, tiek nodrošināta dažādu apdrošināšanas segumā iekļauto maksas pakalpojumu saņemšana uzrādot veselības apdrošināšanas karti un neveicot sākotnējus norēķinus no  apdrošināto personīgajiem naudas līdzekļiem.
	

	5.1.
	Pretendenta līguma iestāde šīs iepirkuma nolikuma izpratnē ir Latvijas Republikas normatīvajos aktos noteiktā kārtībā reģistrēta ārstniecības iestāde, zobārstniecības iestāde vai aptieka, ar kuru piedāvājuma iesniegšanas brīdī Pretendents ir noslēdzis sadarbības līgumu un kur norēķinus par ārstnieciskajiem jeb veselības aprūpes pakalpojumiem pacienta iemaksas un maksas pakalpojumu apmērā, zobārstniecības pakalpojumiem un medikamentiem sadarbības līgumā paredzētajā apjomā ir iespējams veikt, izmantojot Karti.
	

	5.2.
	Plaša profila ambulatorā līguma iestāde šī iepirkuma izpratnē ir tāda ārstniecības iestāde, kur norēķinus ar Karti ir iespējams veikt vismaz par šādām maksas pakalpojumu grupām:
· ārstu-speciālistu konsultācijas;
· diagnostiskie izmeklējumi, tajā skaitā augsto tehnoloģiju diagnostiskie izmeklējumi;
· laboratoriskie izmeklējumi;
· manipulācijas un procedūras.
	

	5.3.
	Plaša profila stacionārā līguma iestāde šī iepirkuma izpratnē ir tāda ārstniecības iestāde, kur norēķinus ar Karti ir iespējams veikt vismaz par šādām maksas pakalpojumu grupām:
· uzturēšanās maksa par katru dienas vai diennakts stacionārā pavadīto dienu, tajā skaitā arī paaugstinātais serviss;
· maksas ķirurģiskās operācijas;
· citas maksas stacionārā veiktās manipulācijas un izmeklējumi.
	

	6. 
	Pretendents nevar noteikt ierobežojumus attiecībā uz apdrošināto ārstniecības iestāžu izvēli, kurās tiek  saņemti apdrošināšanas segumā iekļautie veselības aprūpes pakalpojumi.
	

	7. 
	Pretendentam ir jānodrošina apdrošināšanas segumā iekļauto veselības aprūpes pakalpojumu (tajā skaitā gan pacientu iemaksas pakalpojumi, gan maksas ambulatorie, gan maksas stacionārie pakalpojumi), medikamentu un zobārstniecības pakalpojumu saņemšana Pretendenta līguma iestādēs, uzrādot Karti un neveicot sākotnējus norēķinus no Apdrošināto personīgajiem naudas līdzekļiem, tajā skaitā arī nenosakot termiņa un/vai reižu ierobežojumus pakalpojumu saņemšanai līguma iestādēs uzrādot Karti.
	

	8. 
	Visiem veselības apdrošināšanas segumā ietvertajiem veselības aprūpes pakalpojumiem (t.sk. arī gadījumos, ja apdrošināšanas segums nav spēkā pilnu apdrošināšanas periodu un/vai ārstēšanās nepieciešamība ir noteikta pirms apdrošināšanas spēkā stāšanās) jābūt pieejamiem pilnā apmērā sākot ar Polises un Karšu pirmo darbības dienu un visā to darbības laikā.
	

	9. 
	Pretendentam Apdrošinātajiem ir jānodrošina iespēja iesniegt maksājumus apliecinošos dokumentus atlīdzības saņemšanai (turpmāk – Atlīdzības pieteikumi) gan elektroniski, gan visās Pretendenta pārstāvniecībās par visiem apdrošināšanas segumā iekļautajiem veselības aprūpes pakalpojumiem, kas saņemti gan ārpus līguma iestādēm, gan līguma iestādēs gadījumā, ja Apdrošinātājam par saņemto veselības aprūpes pakalpojumu nav bijusi iespēja norēķināties ar Karti.
	

	10. 
	Atlīdzības pieteikumus Apdrošinātie ir tiesīgi iesniegt visa Polises un Karšu darbības termiņa laikā, kā arī ne mazāk kā 1 (vienu) mēnesi pēc Polises un Karšu darbības termiņa beigām.
Elektroniskos Atlīdzības pieteikumus Apdrošinātie ir tiesīgi iesniegt norādot jebkuru sev pieejamo e-pasta adresi (gan darba, gan privātā, gan jebkuru citu), kā arī Pretendents Atlīdzības pieteikuma iesniegšanai nav tiesīgs noteikt ierobežojumus e-pasta adreses nosaukumam.
	

	11. 
	Pretendentam pēc pasūtītāja rakstiska pieprasījuma viena mēneša laikā ir jānoslēdz sadarbības līgums ar pasūtītāja norādīto ārstniecības iestādi vai konkrēto licencētu ārstniecības pakalpojumu sniedzēju, ja Pretendents un attiecīgā ārstniecības iestāde vai konkrētais ārstniecības pakalpojumu sniedzējs spēj vienoties par sadarbības līguma nosacījumiem;
	

	12. 
	Apdrošināšanas atlīdzības izmaksa vai Atlīdzības pieteikuma iesniedzēja informēšana atteikuma vai daļējas izmaksas gadījumā (t.sk. norādot atteikto atlīdzības summu un detalizēti paskaidrojot atteikuma vai daļējas izmaksas iemeslu) par visiem tiem veselības aprūpes pakalpojumiem, kuru apmaksu Apdrošinātais sākotnēji ir veicis no personīgajiem naudas līdzekļiem, Pretendentam ir jāveic ne vēlāk kā 5 (piecu) darba dienu laikā no nepieciešamo dokumentu saņemšanas dienas.
	

	13. 
	Pēc Apdrošināto pieprasījuma saņemšanas Pretendentam, ne vēlāk kā 5 darba dienu laikā, bez maksas ir jānodrošina informācijas sagatavošana un Apdrošinātā, kurš veicis pieprasījumu, informēšana par Apdrošinātajam  izmaksāto kopējo apdrošināšanas atlīdzību statistiku apmēru un gadījumiem.
Pretendentam, gatavojot piedāvājumu, ir jāiekļauj detalizēta informācija par to kur un kādā formā Apdrošinātajiem ir jāiesniedz pieprasījums Pretendentam šajā punktā augstāk minētās informācijas saņemšanai.
	

	14. 
	Pēc Pasūtītāja rakstiska pieprasījuma saņemšanas, Pretendentam, ne vēlāk kā 5 darba dienu laikā un ne vairāk kā 2 reizes Polises darbības laikā, bez maksas ir jānodrošina informācijas sagatavošana un nosūtīšana Pasūtītājam par kopējo izmaksāto apdrošināšanas atlīdzību statistiku, norādot informāciju par kopējo izmaksāto atlīdzību līmeni naudas izteiksmē, kā arī izmaksu sadalījumu gan procentos, gan naudas izteiksmē, katrā no apdrošināšanas segumā iekļautajām veselības aprūpes pakalpojumu grupām.
	

	15. 
	Pretendents nepiemēro maksu par Kartes dublikāta izsniegšanu tās nozaudēšanas vai nozagšanas gadījumā, kā arī personas datu (piemēram uzvārda) maiņas gadījumos.
	

	16. 
	Pretendents apdrošināšanas līguma darbības laikā nedrīkst paaugstināt piedāvāto apdrošināšanas pakalpojumu prēmiju (cenu), samazināt un/vai pasliktināt piedāvājumā norādīto apdrošināšanas pakalpojumu apjomu un kvalitāti, kā arī jebkādā veidā apdrošināšanas līguma darbības laikā mainīt nosacījumus attiecībā uz piedāvātā pakalpojuma sniegšanas kārtību.
	

	17. 
	Pretendents nevar pieprasīt kā obligātu iepriekšēju saskaņošanu/ brīdināšanu par piedāvāto apdrošināšanas programmu segumā iekļautajiem veselības aprūpes pakalpojumiem kā saņemto pakalpojumu apmaksas nosacījumu. Apdrošināšanas segumā iekļauto pakalpojumu iepriekšēja nesaskaņošana nedrīkst būt atlīdzības atteikuma iemesls. 
Gadījumos, ja piedāvāto apdrošināšanas programmu segumā ir iekļauts kāds pakalpojums, kura saņemšana līguma iestādē uzrādot Karti un neveicot sākotnēju apmaksu no personīgajiem līdzekļiem ir iespējama tikai veicot iepriekšēju saskaņojumu ar Pretendentu, tad Pretendentam ir jānodrošina, ka saskaņošanu Apdrošinātie visos gadījumos var veikt paši, bez Pasūtītāja starpniecības.
	

	18. 
	Ja Apdrošinātais vēlas noskaidrot, vai kāds konkrēts veselības aprūpes pakalpojums, par kuru Apdrošinātajam sākotnēji ir jānorēķinās no personīgajiem līdzekļiem, ir iekļauts apdrošināšanas programmas segumā, tad Pretendents nav tiesīgs atteikties sniegt šādu informāciju par pakalpojumu un tā saņemšanas nosacījumiem, tajā skaitā arī gadījumos, kad konkrētā veselības aprūpes pakalpojuma apmaksu ietekmē arī citi faktori – diagnoze, procedūras veids, u.tml.
	

	19. 
	Pretendentam jābūt filiālei vai pārstāvniecībai Ogrē, vai Pretendentam jāpiedāvā cita alternatīva iespēja Pasūtītāja darbiniekiem vismaz vienu reizi mēnesī iesniegt apdrošinātājam čekus klātienē Ogrē papīra formātā.
	


II Apdrošināšanas seguma minimālās prasības:
	N.p.k.
	Minimālās prasības
	Detalizēts Pretendenta piedāvājums

	PAMATA PROGRAMMAS, t.sk. ambulatorie un stacionārie veselības aprūpes pakalpojumi, minimālā apdrošinājuma summa vienam apdrošināmajam darbiniekam apdrošināšanas perioda (Polises) laikā ir ne mazāka kā 4 500.00 (četri tūkstoši pieci simti) EUR, kā arī zobārstniecības un mutes dobuma higiēnas pakalpojumi ne mazāk kā 150.00 (viens simts piecdesmit) EUR un jebkuru medikamentu iegāde ne mazāk kā 100.00 (viens simts) EUR apdrošināšanas perioda (Polises) laikā, tajā skaitā:
	

	1.
	Pacienta iemaksas pakalpojumi 100% apmērā gan līguma, gan ārpus līguma iestādēm, atbilstoši spēkā esošajiem normatīvajiem aktiem, tajā skaitā;
- par ambulatoru veselības aprūpes pakalpojumiem;
- par stacionāriem veselības aprūpes pakalpojumiem, tajā skaitā arī stacionārās rehabilitācijas pakalpojumi;
- pacienta līdzmaksājums par operāciju zālē veiktajām ķirurģiskajām manipulācijām.
	

	2.
	Ambulatorie maksas pakalpojumi kopējās PROGRAMMAS apdrošinājuma summas ietvaros, neparedzot apakšlimitu par saslimšanas gadījumu, pakalpojumu saņemšanas reižu skaita ierobežojumus vai apakšlimitus kādai no PROGRAMMĀ iekļautajām veselības aprūpes pakalpojumu grupām (izņemot, ja Pats pasūtītājs ir noteicis atsevišķu pakalpojumu grupu minimālo atlīdzību apakšlimitus), kā arī nenosakot termiņa ierobežojumus pakalpojumu saņemšanai līguma iestādēs uzrādot Karti un neveicot norēķinus no personīgajiem līdzekļiem, tajā skaitā:
	

	2.1. 
	Gan līguma, gan ārpus līguma iestādēs:
Ģimenes ārstu,  ārstu – speciālistu konsultācijas/vizītes ne mazāk kā 50.00 (piecdesmit) EUR par katru konsultāciju/vizīti; augsti kvalificētu speciālistu (profesoru, docentu un ārstniecības iestāžu nodaļu vadītāju) konsultācijas ne mazāk kā 70.00 (septiņdesmit) EUR par katru konsultāciju/vizīti , neierobežojot apmaksājamo klāstu tikai ar Pretendenta nosauktajiem speciālistiem (t.sk. paredzot arī dermatologa konsultāciju apmaksu); kā arī ārstniecības personu mājas vizītes (ieskaitot transporta pakalpojumus) ne mazāk kā 50.00 (piecdesmit) EUR par katru konsultāciju/vizīti;
	

	2.2.
	Plaša spektra ārstu nozīmētas ārstnieciskās manipulācijas un procedūras ar ārstējošā vai ģimenes ārsta nosūtījumu ne mazāk kā 30.00 (trīsdesmit) par katru manipulāciju gan līguma, gan ārpus līguma iestādēs, t.sk. dermatoloģijā, ginekoloģijā, ķirurģijā, otolaringoloģijā, oftalmoloģijā u.c. veidu manipulācijas, kā arī dažādas medikamentu injekcijas, blokādes, pārsiešanas, redzes un dzirdes pārbaude u.c. saskaņā ar Pretendenta piedāvājumu;
	

	2.3.
	Plaša spektra laboratoriskie izmeklējumi ar ārstējošā vai ģimenes ārsta nosūtījumu, 100% apmērā gan līguma, gan ārpus līguma iestādēs, neierobežojot apmaksājamo izmeklējumu klāstu tikai ar Pretendenta nosauktajiem izmeklējumiem;
Pretendents ir tiesīgs noteikt neapmaksājamos laboratoriskos izmeklējumus, kuru izsmeļošs saraksts tiek iesniegts aizpildot šīs tehniskās specifikācijas pielikumā nr. 2.1. iekļauto neapmaksājamo laboratorisko izmeklējumu saraksta formu. Visi laboratoriskie izmeklējumi, kas netiks norādīti kā neapmaksājami šī iepirkuma ietvaros uzskatāmi par apmaksājamiem laboratoriskajiem izmeklējumiem, bez diagnožu un apmaksas apakšlimita piemērošanas.
	

	2.4. 
	Plaša spektra diagnostiskie izmeklējumi ar ārstējošā vai ģimenes ārsta nosūtījuma, nosūtījumu ne mazāk kā 30.00 (trīsdesmit) par katru izmeklējumu gan līguma, gan ārpus līguma iestādēs,  neierobežojot apmaksājamo izmeklējumu klāstu tikai ar Pretendenta nosauktajiem izmeklējumiem, tajā skaitā visa veida ultrasonogrāfiskie un doplerogrāfiskie izmeklējumi, endoskopiskie izmeklējumi, raugsentgenizmeklējumi ar vai bez kontrastvielas, veloergometrija, holtera monitorēšana, u.c. izmeklējumi jebkurai ķermeņa zonai/ orgānam, saskaņā ar Pretendenta piedāvājumu;
	

	2.5.
	Augsto tehnoloģiju izmeklējumi ar ārstējošā ārsta norīkojumu ne mazāk kā 130.00 (viens simts trīsdesmit) par katru izmeklējumu gan līguma, gan ārpus līguma iestādēs, Polises un Kartes darbības termiņa laikā,  neierobežojot apmaksājamo izmeklējumu klāstu tikai ar Pretendenta nosauktajiem izmeklējumiem, tajā skaitā (ar un bez kontrastvielām) magnētiskā rezonanse, dažādu veidu endoskopiskie izmeklējumi, datortomogrāfija, scintigrāfija, 3 un 4 dimensiju u.c. izmeklējumi jebkurai ķermeņa zonai/ orgānam, saskaņā ar Pretendenta piedāvājumu;
	

	2.6.
	Ambulatorā rehabilitācija ar ārstējošā ārsta vai ģimenes ārsta norīkojuma, bez diagnožu ierobežojuma ne mazāk kā 100.00 (viens simts) Polises un Kartes darbības termiņa laikā, nenosakot kursu vai apmeklējuma reižu skaita ierobežojumus, kā arī vienas apmeklējuma/procedūras reizes limitu vai atsevišķus apakšlimitus apdrošināšanas segumā iekļautajiem ambulatorās rehabilitācijas veidiem. 
Ambulatorās rehabilitācijas veidi - ārstnieciskā masāža, manuālā terapija, fizikālās terapijas procedūras, teipošana, ūdens procedūras, ārstnieciskā vingrošana gan individuāli, gan grupās;
	

	2.7.
	Darbinieku obligātās veselības pārbaudes, atbilstoši spēkā esošajiem normatīvajiem aktiem, 100% apmērā gan līguma, gan ārpus līguma iestādēm;
	

	2.8.
	Jebkura veida vakcinācija 100% apmērā gan līguma, gan ārpus līguma iestādēm un kopējo atlīdzību limitu ne mazāk kā 70.00 (septiņdesmit) EUR Polises un Kartes darbības termiņa laikā;
	

	3.
	Stacionārie maksas pakalpojumi gan diennakts, gan dienas stacionārā 100% apmērā gan līguma, gan ārpus līguma iestādēm ne mazāk kā 750.00 (septiņi simti piecdesmit) EUR par stacionēšanās gadījumu un Polises un Kartes darbības termiņa laikā, tajā skaitā: 
	

	3.1.
	Maksa par katru diennakts vai dienas stacionārā pavadīto dienu;
	

	3.2.
	Ārstēšanās paaugstināta servisa apstākļos, ja tādus nodrošina ārstniecības iestāde;
	

	3.3.
	Ārstu – speciālistu, t.sk. profesoru un docentu konsultācijas, kā arī ārsta nozīmētas ārstnieciskās manipulācijas un procedūras maksas stacionārā;
	

	3.4.
	Visa veida diagnostiskie, laboratoriskie un instrumentālie izmeklējumi, kā arī stacionārā izmantotie medikamenti;
	

	3.5.
	Maksas ķirurģiskās operācijas neierobežojot apmaksājamo operāciju klāstu tikai ar Pretendenta nosauktajām apmaksājamām operācijām, ietverot arī mugurkaula, neiroķirurģiskās, mikroķirurģiskās, endoprotezēšanas,  laporoskopiskās operācijas, dažādas ar lāzeri veiktās operācijas, glaukomas un kataraktas operācijas, trūces (vēdera) operācijas, proktoloģiskās operācijas, u.c.
	

	4.
	Ar onkoloģiju saistīti maksas ambulatorie un stacionārie pakalpojumi ne mazāku kā 200.00 (divi simti) EUR Polises un Kartes darbības termiņa laikā, nodrošinot visu apdrošināšanas programmas segumā (atbilstoši tehniskās specifikācijas II daļas 1.-3. punktā noteiktajam) iekļauto maksas pakalpojumu apmaksu.
	

	5.
	Zobārstniecības un mutes dobuma higiēnas pakalpojumu apmaksa ne mazāk kā 50% apmērā un kopējo atlīdzību limitu ne mazāku kā 150.00 (viens simts piecdesmit) EUR Polises un Kartes darbības termiņa laikā, t.sk., ārsta izmeklējumi un konsultācijas, rentgeni, anestēzija, zobu ekstrakcija, labošana, plombēšana, higiēna, nenosakot atsevišķu apakšlimitu. 
	

	5.1. 
	Programmas segumā iekļautie pakalpojumi – mutes dobuma higiēnas pakalpojumi, bez reižu skaita ierobežojuma, neatliekamā palīdzība akūtu zobu sāpju gadījumā, ārsta – speciālista konsultācijas un ārstēšanās plāna sastādīšana, terapeitiskie un ambulatori ķirurģiskie zobārstniecības pakalpojumi, lokālā anestēzija, jebkāda veida RTG diagnostika, kas saistīta ar zobārstniecības pakalpojumu saņemšanu;
	

	5.2.
	Saņemtie zobārstniecības pakalpojumi tiek apmaksāti gan Pretendenta līguma iestādēs, gan ārpus līguma iestādēm.
	

	5.3.
	Pakalpojumiem ir jābūt pieejamiem pilnā apmērā, saskaņā ar norādīto atlaidi un limitu. Pretendents nedrīkst piemērot atsevišķu cenrādi par līguma/ārpus līguma iestādēs saņemtajiem zobārstniecības pakalpojumiem.
	

	6.
	Jebkuru iegādāto medikamentu apmaksa ne mazāk kā 50% apmērā un kopējo atlīdzību limitu ne mazāku kā 100.00 (viens simts) EUR Polises un Kartes darbības termiņa laikā.
	

	6.1.
	Tiek apmaksāti jebkuri LR Zāļu reģistrā vai Eiropas Savienības valstu zāļu reģistrā reģistrētie medikamenti akūtu un/vai hronisku slimību ārstēšanai (tajā skaitā arī valsts kompensējamie medikamenti), ko receptē izrakstījis ārstējošais ārsts (bez diagnožu ierobežojuma).
	

	6.2.
	Netiek paredzēts apakšlimits viena medikamenta iegādei, kā arī netiek paredzēti medikamentu iegādes skaita ierobežojumi par vienu saslimšanas gadījumu.
	

	6.3.
	Tiek apmaksāti iegādātie medikamenti gan Pretendenta līguma iestādēs, gan ārpus līguma iestādēm.
	


III Tehniskajā piedāvājumā iekļaujamā informācija:
	N.p.k.
	Minimālās prasības
	Pretendenta piedāvājums
(t.sk. piedāvājumam pievienotā dokumenta nosaukums un/vai piedāvājuma lpp.)

	Piedāvājumā atbilstoši darba uzdevumam Pretendents norāda:

	1.
	Vispārīgās veselības apdrošināšanas pakalpojuma prasības, atbilstoši šīs tehniskās specifikācijas I daļā noteiktajam;
	

	2.
	Detalizēts piedāvātās Programmas un piedāvāto papildu programmu apraksts, t.sk., norādot papildinājumus, ierobežojumus, u.c. Pretendenta nosacījumus, kas nedrīkst būt pretrunā šajā tehniskajā specifikācijā norādītajām minimālajām prasībām vai tās jebkādā mērā ierobežot
	

	3.
	Apdrošināšanas segumā iekļauto veselības aprūpes pakalpojumu saraksts, kuru saņemšana apdrošinātajiem līguma iestādēs uzrādot Karti un neveicot sākotnēju pakalpojuma apmaksu no personīgajiem līdzekļiem ir iespējama tikai gadījumā, ja ir veikts iepriekšējs saskaņojums ar Pretendentu. 
	

	4.
	Pamata un papildu programmu segumā iekļauto pakalpojumu saraksts, kuru apmaksa ir paredzēta apdrošināšanas segumā, taču par kuriem Apdrošinātajam sākotnēji ir jānorēķinās skaidrā naudā; 
	

	5.
	Neapmaksājamo pakalpojumu (izņēmumu) saraksts, kā arī:
	

	5.1.
	Neapmaksājamo laboratorisko izmeklējumu saraksts, atbilstoši nolikuma pielikumā Nr. 2.1. noteiktajai formai;
	

	6.
	Informācija par apdrošināšanas atlīdzības saņemšanas kārtību un noteikumiem, iestājoties apdrošināšanas gadījumam, tai skaitā informācija par termiņiem dokumentu iesniegšanai Pretendentam atlīdzības saņemšanai;
	

	7.
	Pretendenta veselības apdrošināšanas noteikumi;
	

	8.
	Pretendenta apliecinājums, ka pretrunu gadījumā starp pasūtītāja tehniskās specifikācijas prasībām, Pretendenta iesniegto tehnisko piedāvājumu un Pretendenta veselības apdrošināšanas noteikumiem, noteicošās ir tehniskās specifikācijas prasības un tām atbilstošs tehniskais piedāvājums. Pretendenta apdrošināšanas noteikumi ir spēkā tiktāl, cik tie nav pretrunā ar tehniskās specifikācijas prasībām.
	

	9.
	Pretendenta cenrādis, kas tiek piemērots par ārpus līguma un/vai līguma iestādēs saņemtajiem veselības aprūpes pakalpojumiem;
	

	10.
	Numurēts kopējais Pretendenta ambulatoro un stacionāro līguma iestāžu saraksts, papildus arī norādot šajās ārstniecības iestādēs ar Karti pieejamo pakalpojumu grupas, numurēts kopējais līguma aptieku saraksts un numurēts kopējais zobārstniecības līguma iestāžu saraksts.
	

	11.
	Numurēts Pretendenta ambulatoro un stacionāro līguma iestāžu saraksts Ogrē un Ogres novadā, papildus arī norādot šajās ārstniecības iestādēs ar Karti pieejamo pakalpojumu grupas, numurēts līguma aptieku saraksts Ogrē un Ogres novadā un numurēts zobārstniecības līguma iestāžu saraksts Ogrē un Ogres novadā.
	

	12.
	Informācija par izmaiņu veikšanas kārtību Polises darbības laikā, kas saistīta ar Apdrošināto skaita izmaiņām.
	

	13.
	Informācija par apdrošināto pieprasījumu veikšanas kārtību informācijas saņemšanai par attiecīgajam apdrošinātajam kopējo izmaksāto atlīdzību apmēru un gadījumiem.
	



Ar šo apliecinām, ka pretrunu gadījumā starp ___________________ (Pretendenta nosaukums) iesniegto Tehnisko piedāvājumu un _____________________ (Pretendenta nosaukums) veselības apdrošināšanas noteikumiem, noteicošais ir Tehniskais piedāvājums.

